paragraph_text: Status svjetskog igrača (iako je prije igrao u Monacu i Juventusu), Henry je stekao u engleskom Arsenalu. Iako je po dolasku imao problema, Arsenalov trener i njegov mentor, Arsène Wenger, pomogao mu je da se prilagodi, a rezulat toga je činjenica da je Henry u 8 sezona provedenih u Arsenalu postigao 226 golova i time postao najbolji strijelac tog kluba u povijesti. S Arsenalom je osvojio dvije titule prvaka, tri FA kupa i igrao je u finalu Lige prvaka 2006.